מסע בין כוכבים: עולמות חדשים ומשונים
פרקים > עונה ראשונה

| מס' בסדרה | מס' בעונה | שם הפרק | בימוי | תסריט | תאריך שידור מקורי |
| --- | --- | --- | --- | --- | --- |
| 1 | 1 | Strange New Worlds | עקיבא גולדסמן | עקיבא גולדסמן. על בסיס סיפור מאת עקיבא גולדסמן, אלכס קורצמן, וג'ני לומט. | 5 במאי 2022 |
בעקבות אירועי פרק הסיום של עונתה השנייה של מסע בין כוכבים: דיסקברי, בהם האנטרפרייז ודיסקברי נלחמו בתוכנה "שליטה". יצא קפטן כריסטופר פייק לחופשה בביתו במונטנה, בזמן שהאנטרפרייז עוברת תיקונים. האירועים האחרונים ביניהם גם העובדה שראה את מותו בעתיד, מובילים את פייק להחלטה לפרוש מפיקוד, אך כשאדמירל רוברט אפריל פוקד עליו להתייצב ולהוביל את ספינתו למשימה להצלת אונה צ'ין-ריילי, מספר אחת שלו, הוא מתרצה ומתייצב. פייק יוצא לכיוון קיליי 279, כוכב ממנו נקלטו סימני אנרגיה של מנועי עיוות חלל. צ'ין-ריילי יצאה אליו במהלך משימת מגע ראשון כפי שנהוג בצי הכוכבים לכל תרבות המגלה את היכולת של מנוע עיוות חלל, אך עקבותיה נעלמו. כשפיק מגיע לכוכב הוא מותקף על ידי טילים מהכוכב ומגלה שהתרבות על הכוכב איננה בעלת יכולת טיסת עיוות חלל אלא משתמשים באותה טכנולוגיה כדי לייצר פצצות. צוות נחיתה יורד לכוכב במסווה ומגלה תרבות שנמאצ במצב דומה לכדור הארץ של המאה ה-21 ועל סף מלחמת אזרחים. הוא שתושבי הכוכב שהיו עדים לאירועים של המלחמה ב"שליטה" הצליחו בשיטה של הנדסה לאחור לפתח את הפצצות ותפסו את צ'ין-ריילי בשבי. פייק בניגוד לנהלים של הפדרציה מחליט לחשוף את עצמו אף על פי שמדובר בתרבות טרום עידן החלל ומצליח ליזום ועידת שלום כדי למנוע את מלחמת האזרחים. בעזרת אדמירל רוברט אפריל הם מצליחים להתחמק מעונש על הפרת "ההוראה הכללית מספר 1" משום האופי הסודי של משימת דיסקברי אשר מונעת מהשימוש באירוע זה להסביר את האופן בו השיגו תושבי קיליי 279 את טכנולוגית עיוות החלל. אך צי הכוכבים מחליט להדגיש שוב את חשיבות ההוראה ומשנה את שמה להצו העליון.
| 2 | 2 | Children of the Comet | מיה ורווילו | הנרי אלונסו מאיירס ושרה טארקוף | 12 במאי 2022    |
| 3 | 3 | Ghosts of Illyria | לסלי הופ | אקלה קופר וביל וולקוף | 19 במאי 2022    |
| 4 | 4 | Memento Mori | דן ליו | דייבי פרז וביו דמאיו | 26 במאי 2022 |
ה"אנטרפרייז" בדרכה למסור ציוד הנדסי למוצב רחוק, כשהיא מקבלת מסר מצוקה מספינה אחרת. מתברר שמדובר בספינת גורן שמפתה כך ספינות במטרה לצוד אותן. ה"אנטרפרייז" וספינת הגורן נכנסות לקרב בתוך ננס חום, במהלכו הן לא רואות זו את זו. בהמשך מתברר שמדובר במספר ספינות גורן, וה"אנטרפרייז" מצליחה להיחלץ לבסוף כשהצוות מזייף פיצוץ שגורם לגורן לחשוב שהספינה הושמדה.
| 5 | 5 | Spock Amok | רייצ'ל לייטרמן | הנרי אלונזו מאיירס ורובין וסרמן | 2 ביוני 2022 |
במהלך משימה דיפלומטית, ספוק וארוסתו ט'פרינג מקיימים טקס דתי, שתוצאותיו הבלתי צפויות מביאות לכך שהמודעות של שניהם מתחלפת וכל אחד מהם נאלץ לבלות מספר שעות בגופו של השני, כשכל אחד מהם נדרש לבצע את חובותיו. במקביל יוצא הצוות לחופשה, ומספר אחת ולא'אן מנסות להנות מ"בינגו אנטרפרייז", משחק שהצוות הזוטר משחק בלא ידיעת הסגל הבכיר.
| 6 | 6 | Lift Us Where Suffering Cannot Reach | אנדי ארמאגניאן | רובין וסרמן וביל וולקוף | 9 ביוני 2022    |
| 7 | 7 | The Serene Squall | סידני פרילנד | ביו דמאיו ושרה טארקוף | 16 ביוני 2022 |
האנטרפרייז נופלת בידי פיראטים. מנהיג/ת הפיראטים, אנג'ל, מעוניין/ת להשתמש בספוק במסגרת עסקת שבויים במסגרתה י/תחליף בינו לבין אסיר/מטופל שנמצא באחריותה של ארוסתו של ספוק, ט'פרינג. קפטן פייק וחבורתו מצליחים לגרום למרד בספינת הפיראטים, ספוק מעמיד פנים כמאוהב באחות צ'אפל על מנת לגרום לט'פרינג שלא לקבל את העסקה, ובסופו של דבר מתברר שאהובה של אנג'ל הוא לא אחר מסייבוק, אחיו למחצה של ספוק, שהתנער מהמסורות הוולקניות.
| 8 | 8 | The Elysian Kingdom | אמנדה מייקל רואו | אקלה קופר ואוניטרה ג'ונסון | 23 ביוני 2022    |
| 9 | 9 | All Those Who Wander | כריסטופר ג' ביירן | דייבי פרז | 30 ביוני 2022    |
| 10 | 10 | A Quality of Mercy | כריס פישר | הנרי אלונסו מאיירס ועקיבא גולדסמן | 7 ביולי 2022 |
בפרק סיום העונה מנסה קפטן פייק למנוע את גורלו הידוע מראש להיפצע אנושות תוך כדי הצלת הצוערים, ולמנוע את מותם של שניים מהצוערים שאותם לא יצליח להציל בעתיד שהתגלה לו במקדש הקלינגוני. בעודו מנסה להתריע בפני אחד הצוערים לעתיד לגבי העתיד הצפוי לו, מתגלה בפניו קפטן פייק מהעתיד של שבע שנים לאחר מכן, מגלה לו שמאמצייו נשאו פרי, אך עקב שינוי קו הזמן, גורלה של הפדרציה משתנה לחלוטין. הוא מציע לו חיזיון שמציג בפניו את האירועים שאירעו לאחר שהצליח להימנע מהפציעה, ולמנוע פגיעה בנפש בעקבות התאונה שאירעה. הפרק מקביל לאירועים שהתרחשו בפרק "Balance of Terror" בסדרה המקורית, ובו פוגשת ה"אנטרפרייז" בפיקודו של קירק ברומולאנים בפעם הראשונה לאחר מאה שנות רגיעה שבאו בעקבות מלחמה בין הפדרציה לרומולאנים. בעתיד חלופי זה מפקד על ה"אנטרפרייז" פייק, שמנהל את המשבר מול ציפור הטרף הרומולאנית באופן שונה מקירק. התנהלותו השקולה והאחראית, להבדיל מזו הקפריזית יותר של קירק שמסתמך על תחושות בטן, מביאה לכך שהרומולאנים מפרשים את הדיפלומטיה של פייק כחולשה, מה שמביא לחידוש המלחמה בין הפדרציה לרומולאנים ולמיליוני הרוגים. בנוסף, בעתיד זה סופג ספוק פציעה אנושה שמותירה אותו במצב דומה לזה של פייק, בעתיד האמיתי. פציעתו של ספוק תביא בהמשך לכך שהאיחוד של הוולקנים עם הרומולאנים כפי שהוצג בפרק הכפול "Unification" בדור הבא, ובפרק ההמשך השלישי בסדרה "דיסקברי"', לא ייצא לפועל. פייק מבין שעליו לקבל את פציעתו ואת מותם של שני הצוערים על מנת לאפשר לקירק לקבל את הפיקוד על ה"אנטרפרייז" ולנהל את המשבר כפי שאמור היה להתנהל.